Reinhold Liwe

Reinhold Liwe (ka von Liewen ja von Lieven) (19. november 1621 – 19. september 1665 Kiltsi) oli Rootsi sõjaväelane (jalaväe kindralmajor), Saaremaa asehaldur, maanõunik ja Kuressaare linnuse komandant, Eksjö vabahärra ja mitme mõisa omanik. Reinhold Liwe sündis Lievenite suguvõsa Eestimaa harust pärit Liivi mõisniku Bernhard Liwe ja Gertrude Üxkülli pojana. Tema ema oli Reinhold Üxkülli ja Paadrema mõisa pärijanna Sophia Üxkülli tütar. Tõenäoliselt just tema (Reinoldus Lieve Nobilis Livonus) immatrikuleeriti 13. juulil 1637 Leideni ülikooli. Astus Rootsi teenistusse 1640. aastal ning teenis kornetina ja seejärel 1642. aastal leitnandina Friedrich von Löweni (1600–1669) ratsaväerügemendis. 1645–1646 teenis ta kapteni ja kompaniiülemana Kuninglikus Ihukaardiväerügemendis, mida juhatas krahv Magnus Gabriel De la Gardie (1622–1686). 1645. aasta jaanuarist juunini paiknesid neli Ihukaardiväerügemendi kompaniid, muuhulgas Reinhold Liwe oma, ooberstleitnant Franz von Knorringi juhtimise all Pärnus. Hiljemalt novembriks 1649 oli ta saanud samas väeosas majori auastme. Veel augustis 1650 oli ta major, kuid detsembris juba ooberstleitnant. Ooberstleitnandina jätkas ta ihukaardiväerügemendis teenimist ka 1651. ja 1652. aastal ning kuna rügemendis puudus kõrgemas auastmes ohvitser, täitis Liwe ka rügemendiülema ülesandeid. 1653. aasta juuliks oli Liwe ülendatud oobersti auastmesse, kuid Ihukaardiväerügemendi ülemaks oli määratud kindralmajor Lorentz von der Linde. Veel 1654. aastal teenis ta Ihukaardiväerügemendis ooberstleitnandina järjekordse rügemendiülema kindralmajor Claes Totti (1630–1674) alluvuses. 24. septembril 1653 sai ta koos venna, Turu lääni ratsaväerügemendi ülema ja Liivi mõisniku Bernhard Otto Liwe (1625–1700) ning kaptenist onu Georg von Lieweniga Rootsis Smålandis asuva Eksjö vabahärraks ja introdutseeriti 1654 Rootsi rüütelkonda (nr 45). Pärast Magnus Gabriel De la Gardie Saaremaa valduste loovutamist troonist loobunud kuninganna Kristiinale (1626–1689) määras viimane ta 1654. aastal Saaremaa kuberneri ametisse ja Liwest sai Saaremaa kui kuninganna elatusmaa riigiõigusliku eristaatuse peakorraldaja. 2008. aastal müüdi Stockholmis oksjonil kuninganna Kristiina 20. mail 1656 Roomast saadetud kiri Reinhold Liwele. Hiljemalt märtsiks 1664 oli ta valitud Eestimaa maanõunikuks. 14. oktoobril 1664 ülendati ta jalaväe kindralmajoriks. Suri 19. september 1665 oma Kiltsi mõisas ja maeti 18. veebruaril 1667 Tallinna Toomkirikusse. Rootsi riigiarhiivis säilinud Reinhold Liwe kirjavahetuse põhjal toonaste Rootsi sõjaväelaste, riigitegelaste ja aadlikega (krahv Magnus Gabriel De la Gardie, krahv Per Brahe, krahvinna Sigrid Bielke, Svante Larsson Sparre, krahv Carl Gustaf Wrangel), samuti muude allikate põhjal, on võimalik aimu saada Reinhold Liwe geograafilisest haardest: jaanuar–juuni 1645, Pärnu september 1645, Skräflinge detsember 1645, Jönköping veebruar 1646, Halmstad 1646, Nienburg juuli 1648, Wolgast, Wismar august 1648, Lübeck, Buxtehude oktoober 1648, Praga detsember 1649, Stockholm veebruar, mai, juuli, august 1655, Kuressaare mai–november 1656, Kuressaare detsember 1656, Kuressaare, Uuemõisa, Saare jaanuar, märts–august 1657, Kuressaare detsember 1657, Lövell jaanuar 1658, Nienhoff, Moke (?) veebruar–juuni 1658, Kuressaare aprill 1660, Kuressaare märts 1662, Kiltsi november 1661, Tallinn august 1662, Stockholm juuni, oktoober 1663, Tallinn aprill, mai, juuli 1665, Kiltsi Talle kuulusid Liivi, Sooniste, Kurisoo ja Kiltsi mõis. Ta oli kuulsa Liivimaa aadlitegelase Johann Reinhold von Patkuli (1660–1707) ristiisa. Reinhold Liwe abiellus 2. märtsil 1646 Stockholmis Hedwig von Wartenslebeniga (20. märtsil 1657), kes oli Schaumburgi vürstliku salanõuniku Simon von Wartenslebeni ja vabapreili Dorothea von Ganse tütar. Hedwig oli lesestunud abielust rittmeister Johan Rosencrantziga (suri u 1644). Abielust sündis: Bernhard von Lieven (1651–1703), Rootsi jalaväekindral, Wismari kuberner ja Gustaf Horni väimees. 1658. aastal abiellus ta Anna Margaretha Zögega (maetud 1693 Tallinna Toomkirikusse), kes oli 1642. aastal Breitenfeldi lahingus hukkunud ooberstleitnandi Joachim Friedrich von Zöge (1610–1642) ja Helena Horni tütar. Anna Margaretha vanaisa oli Rootsi riigitegelane ja diplomaat Henrik Karlsson Horn (suri 1618). Anna Margaretha oli varem abielus olnud ooberst Georg Anton von Reichiga. Abielust sündisid: Helene von Lieven (surnud 1727 Tallinnas), Soontaga, Urvaste, Vana-Puka mõisaomanik Liivimaal, Wolmar Anton von Schlippenbachi (1653–1721) abikaasa Sophie Elisabeth von Lieven (surnud 1693 Tallinnas), 1692. aastast Karl Adam von Stackelbergi (1669–1749) esimene abikaasa Joachim Friedrich von Lieven (1662–1713), Valgevälja mõisnik, Agneta Helena von Strassburgi abikaasa Anna Margaretha von Lieven (surnud 1703), Rootsi rittmeistri, Tagavere, Salajõe jm mõisniku Otto Reinhold von Aderkasi (surnud 1708) abikaasa. Lesestunud abikaasa Anna Margaretha abiellus Andja vabahärra Reinhold Wrangeliga (surnud 1686). Uexküll-Gyllenbandid: Genealogisches Handbuch der baltischen Ritterschaften, Estland, Görlitz 1930 lk. 501 Heinrich Julius Bötführ "Die Livländer auf auswärtigen universitäten in vergangenen jahrhunderten. 1. serie: Prag. Köln, Erfurt...". Riia, 1884, lk. 159–160 Ihukaardiväerügemendi munsterroll; november 1645 Ihukaardiväerügemendi munsterroll; veebruar 1646, Halmstadt Ihukaardiväerügemendi nelja kompanii munsterroll; jaanuar-juuni 1645, Pärnu Ihukaardiväerügemendi munsterroll; november 1649 Ihukaardiväerügemendi munsterroll; november 1649 Ihukaardiväerügemendi munsterroll; november 1649 Ihukaardiväerügemendi munsterroll; august 1650 Ihukaardiväerügemendi munsterroll, jaanuar-detsember 1651 Ihukaardiväerügemendi munsterroll, 1652 Ihukaardiväerügemendi munsterroll, juuli 1653 Ihukaardiväerügemendi munsterroll, jaanuar 1654 Matrikel öfwer Swea rikes ridderskap och adel ... 1754, lk.97-98 Aadlivapid Ajalooarhiivis: von Lieven Lot 6565: Kristina (1626-1689), Egenhändigt undertecknad Landrat und Oberst Baron Reinhold von Lieven zu Weissenfeld (Kiltsi, Ridala khk) Kirchspiel Roethel contra Landrat und Oberst Christian von Toll und Mannrcihter Ernst Johann Berg... Landrat und Oberst Baron Reinhold von Lieven Convenient contra Rittmeister Magnus Nieroth sein Oheim und zweiter Ehemann nun auch selige Schwiegermutter Frau Helena Horn... Brev till Per Abrahamsson Brahe. Från svenska herrar. Brev till Svante Sparre. Brev till Magnus Gabriel de la Gardie. Från enskilda. Skrivelser till C. G. Wrangel. Ingångna skrivelser. Från allehanda enskilda personer. Sooniste mõis. Rahvusarhiivi kinnistute register. Sooniste mõis. Rahvusarhiivi kinnistute register. Kurisoo mõis. Rahvusarhiivi kinnistute register. Kiltsi mõis. Rahvusarhiivi kinnistute register. Anton Buchholtz "Beiträge zur Lebensgeschichte Johann Reinhold Patkuls". Riia, 1893, lk. 190 Von Lieven, Svenskt biografiskt handlexikon, 1906 lk.50 Zöge von Manteuffelid: Genealogisches Handbuch der baltischen Ritterschaften, Estland, Görlitz 1930 lk. 619-620 "Osmo Durchman: Ätten Horns ättlingar inom furstehus". Originaali arhiivikoopia seisuga 27. detsember 2010. Vaadatud 4. märtsil 2010. Aderkasid: Genealogisches Handbuch der baltischen Ritterschaften, Livland, Görlitz 1929 lk. 406, lk. 412 Eesti Ajalooarhiivi Kinnistute register: Kiltsi mõis (Ridala khk) Wrangellid: Genealogisches Handbuch der baltischen Ritterschaften, Estland, Görlitz 1930 lk. 584